Bărbatul, în vârstă de 42 de ani, din Medgidia, era angajat de o lună la o firmă de taximetrie din Constanța, iar în cursul zilei de vineri a fost solicitat de un client care, nedorind să se umple de nisip, a cerut să fie lăsat fix lângă șezlongul închiriat pe plajă.



Șoferul i-a îndeplinit dorința, făcând slalom pe malul mării până la punctul indicat, fără să-i pese că punea în pericol viețile copiilor și turiștilor de pe plajă. Văzând că este filmat cu telefonul mobil de cei aflați pe nisip, bărbatul a accelerat și a încercat să dispară din raza aparatelor, scrie reporterntv.ro.



Pentru gestul său, bărbatul a fost concediat din cadrul firmei în care era angajat. Mai mult, în urma vizionării imaginilor, Poliția Rutieră a decis să-i acorde acestuia o amendă drastică, de 15.000 de lei.



Fostul taximetrist are posibilitate de a contesta sancțiunea, sau poate plăti 5.000 în interval de 48 de ore.

vreți un taxi pe plaja?? no problem, în România totul este încă posibil. pfff ... nesimțire crasa.... Posted by Cezar Andrei on Friday, July 10, 2015